16 Go itsise maina a ba ba ntshitseng dimpho go ka felela ka go “gaisana” ka gore ke mpho efe e e botoka kgotsa e e turileng thata. Ka jalo, Bakeresete ba ba sa tswang go nyalana ga ba ne ba itsise phatlalatsa maina a ba ba tlisitseng dimpho. Go itsise maina a ba ba ntshitseng dimpho go ka nna ga tlhabisa ditlhong ba ba ka tswang ba sa kgona go tlisa mpho. (Bagalatia 5:26; 6:10) Ee, gone ga go phoso gore monyadi le monyadiwa ba ka itse gore ba filwe mpho ke mang. Leina la motho yoo le ka kwalwa mo karateng e e tshwanelang e e tlang le mpho mme e bo e sa balwe phatlalatsa. Fa re reka, re aba, le fa re amogela dimpho tsa lenyalo, rotlhe re na le sebaka sa go supa gore le mo kgannyeng eno ya botho, tumelo ya rona e ama se re se dirang. *